BGRIM เด้ง 3% โบรกชี้กำไร Q2 ฟื้น รับ Ft ขาขึ้น เคาะเป้า 61.50 บ.
BGRIM ดีด 3% โบรกชี้กำไร Q2 ฟื้น รับประโยชน์จาก Ft ที่กำลังเป็นขาขึ้น และรับอานิสงส์ราคาน้ำมันเริ่มปรับตัวลง แนะนำราคาเป้าหมาย 61.50 บ.
BGRIM ดีด 3% โบรกชี้กำไร Q2 ฟื้น รับประโยชน์จาก Ft ที่กำลังเป็นขาขึ้น และรับอานิสงส์ราคาน้ำมันเริ่มปรับตัวลง แนะนำราคาเป้าหมาย 61.50 บ.
1 ก.ค. 2565

ผู้สื่อข่าวรายงานว่า วันนี้ (1 ก.ค.65) ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10:46 น. อยู่ที่ระดับ 36 บาท บวก 1 บาท หรือ 2.86% สูงสุดที่ระดับ 36.25 บาท ต่ำสุดที่ระดับ 35.25 บาท ด้วยมูลค่าการซื้อขาย 326.76 ล้านบาท

บล.โนมูระ พัฒนสิน ระบุในบทวิเคราะห์ (1 ก.ค.65) ว่า คาดกำไรปกติไตรมาส 2/65 ลดลงจากงวดเดียวกันของปีก่อน จาก GPM การขายไฟ IU ที่ลดลงตามต้นทุนก๊าซฯที่เพิ่มขึ้น แต่ฟื้นจากไตรมาสก่อน จากฐานต่ำเพิ่มตามการปรับขึ้น Ft ของภาครัฐ 23 สตางค์/kWhโดยประเมินกำไรปี 2565 อยู่ที่ 1,279 ล้านบาท ลดลง 44% จากงวดเดียวกันของปีก่อน จากต้นทุนก๊าซที่สูง แต่คาดฟื้นตัวสูง 105% จากงวดเดียวกันของปีก่อน เป็น 2,618 ล้านบาท ในปี 2566
อย่างไรก็ดีเป็นหุ้นที่อยู่ในกลุ่ม Anti-commodity ซึ่งเริ่มน่าสนใจ โดยล่าสุดราคา Natural gas future ลดลง 17% จากวันก่อนหน้า และเริ่มเห็นสัญญาณราคาน้ำมันปรับตัวลดลง ทั้งนี้แนะนำราคาเป้าหมาย 43 บาท
ขณะเดียวกัน บล.กสิกรไทย ระบุในบทวิเคราะห์ (1 ก.ค.65) ว่า ทิศทางราคาพลังงานน้ำมันดิบ, ถ่านหินและก๊าซธรรมชาติเริ่มชัดเจนจะเป็นขาลงซึ่งจะส่งผลบวกต่อ BGRIM โดยกำไรในงวดไตรมาส 1/65 คาดจะเป็น Bottom แล้ว ซึ่งคาดไตรมาสถัดๆไปไตรมาส 2-3/65 จะเห็นการฟื้นตัวชัดเจนโดยได้ประโยชน์จาก Ft ที่กำลังเป็นขาขึ้น แนะนำราคาเป้าหมาย 61.50 บาท